फुटबाल का पहला मैच भालूमाड़ा ने जीता
भास्कर संवाददाता| बैकुंठपुर
जिला मुख्यालय के वार्ड क्रमांक 4 सागरपुर में झुमका बांध के पास 4 मार्च की दोपहर 12 बजे अंतरराज्यीय नॉक आउट फुटबाल टूर्नामेंट का शुभारंभ किया गया। पहला मैच भालूमाड़ा व परमेश्वरपुर के बीच खेला गया। इसे भालूमाड़ा की टीम ने 3-1 से जीत लिया। अंतराज्यीय टूर्नामेंट होने के कारण इसे देखने बड़ी संख्या में स्थानीय लोगों के अलावा पड़ोसी राज्यों से भी लोग आए हुए थे।
मैच में शुरू से ही भालूमाड़ा के खिलाड़ियों ने दबदबा बनाए रखा दूसरी ओर परमेश्वरपुर के खिलाड़ी शुरू से ही बचाव करते नजर आए। भालूमाड़ा के खिलाड़ियों ने आक्रामक खेल दिखाते हुए एक-एक कर तीन गोल दाग दिए। वहीं परमेश्वरपुर के खिलाड़ी सिर्फ एक ही गोल दाग सके। इस तरह भालूमाड़ा की टीम ने मैच 3-1 से जीत लिया। आयोजन को सफल बनाने पूर्व नपाध्यक्ष शैलेष शिवहरे, रामधनी गुप्ता, नगर पालिका उपाध्यक्ष सुभाष साहू, अनिल खटिक आदि जुटे हैं।
गौरतलब है कि फुटबॉल खेल को कोरिया जिले की जान माना जाता है। यही कारण है कि साल भर जिले के किसी न किसी स्थान पर फुटबाल टूर्नामेंट का आयोजन चलता रहता है।
जिले को छग का खेल हब बनाना है: एसपी
देश भर में सबसे अधिक रजिस्टर्ड फुटबाल टीम कोरिया जिले में ही है। फूटबाल खेल कोरिया जिले की पहचान है। यहां समय-समय पर स्टेट, नेशनल व इंटरनेशनल मैच तक आयोजित किए गए हैं। समय आ गया है कि हम सब मिलकर कोरिया जिले को छत्तीसगढ़ का खेल हब बनाएं। यह बात वार्ड क्र. 4 सागरपुर में झुमका बांध के पास शनिवार को आयोजित अंतरराज्यीय नॉक आउट फूटबाल टूर्नामेंट का शुभारंभ अवसर पर मुख्य अतिथि एसपी सुजीत कुमार ने कही। उन्होंने खिलाड़ियों को मदद करने का आश्वासन दिया है।
awa_Deva bho_Deva hin_Deva hin_Deva awa_Deva hin_Deva hin_Deva